《感秋六首》
宋代·郑獬

我思洞庭橘，赤金三寸圆。
磊落火齐珠，缀树团紫烟。
病肺燥不治，嘘吐气欲然。
玉醴埋九地，凿井不得泉。
我欲涉洞庭，采橘秋云边。
骇浪破我舟，蛟龙怒腾骞。
安得万里风，吹落堕我前。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。